ในงานประกาศยุทธศาสตร์ Tencent ทางบริษัทเผยข้อมูลว่าสตรีมมิ่ง WeTV มีความนิยมเพิ่มขึ้น ซึ่งเป็นผลจากซีรีส์จีนเรื่อง "ปรมาจารย์ลัทธิมาร" หรือ หรือ The Untamed ช่วยดันยอดผู้ใช้งาน WeTV โตขึ้น 250%

แอพพลิเคชั่น WeTV เริ่มเปิดตัวในเดือนมิถุนายน 2018 คอนเทนต์เด่นนอกจาก ปรมาจารย์ลัทธิมาร แล้วยังมี Put Your Head On My Shoulder ทั้งสองเรื่องมีการจัดแฟนมีตนำดารามาพบปะแฟนๆ ในไทยแล้ว และได้รับการตอบรับอย่างดี ทางบริษัทระบุว่าจะมีแฟนมีตในไทยอีกเรื่อยๆ จากซีรีส์จีนเรื่องใหม่ๆ ที่กำลังจะลงฉาย

ปรมาจารย์ลัทธิมาร แสดงนำโดย เซียวจ้าน รับบทเป็น เว่ยอู๋เซี่ยน และ หวังอีป๋อ รับบทเป็น หลานจ้าน เนื้อเรื่องเป็นแนวกำลังภายใน ปกป้องยุทธภพ และทำเป็นแอนิเมชั่นลง WeTV มาแล้วด้วย

ปัจจุบัน WeTV ให้บริการรูปแบบดูฟรี แต่ถ้าสมัคร VIP จะได้ดูซีรีส์เร็วกว่าแบบดูฟรี โดยค่าบริการมีหลายราคาตั้งแต่แพ็กเกจรายเดือน 149 บาท ราย 3 เดือน 389 บาท